stanford-oval/wikipedia huggingface dataset:
ניקולאי קובאלב
ביקורת

ב-17 בנובמבר 1998 קציני שירות הביטחון הפדרלי ערכו מסיבת עיתונאים בבניין סוכנות הידיעות "אינטרפקס" שבמהלכה האשימו הסוכנים את המנהיגות שהטילה עליהם להתנקש בחייו של בוריס ברזובסקי. לטענתם, קובאלב ביקש לרתום את משאבי הארגון לתועלת פוליטית, הם גם טענו שקובאלב דרש מהסוכן אלכסנדר ליטוויננקו לא להתלונן בפני הערכאות העליונות.
ניה פארק

| --- | --- |

הניה פארק, מבט מצפון (2011)
 כינוי:  הפארק
 שמות קודמים:  "מרכז האתלטיקה של נורשפין" Norrköpings Idrottspark
 מיקום:  נורשפין, שוודיה
 קואורדינטות:  58°35′03″N 16°10′23″E﻿ / ﻿58.584166666667°N 16.173055555556°E﻿ / 58.584166666667; 16.173055555556
 אבן יסוד:  1903
 תקופת הפעילות:  1904–הווה (כ־120 שנה)
 שופץ:  1992, 2009
 עלות הבנייה:  כ-291.5 מיליון קרונות שוודיות
 בעלים:  נורשפין 
 מפעיל:  נורשפין 
 משטח:  דשא מלאכותי
 קבוצות:  אִי אֵף קוֹהַּ נורשפין
 מושבים:  16,000
 ממדי משטח:  105X60 מ' (כר הדשא) 50,000 מ"ר (כלל האצטדיון)
 he
 
נִיָה פָּארְקֵן (בשוודית: Nya Parken, "הפארק החדש", לפעמים נקרא "הפארק") הוא אצטדיון כדורגל הנמצא בעיר נורשפין שבשוודיה. האצטדיון הוא המגרש הביתי של מועדון הכדורגל אִי אֵף קוֹהַּ נורשפין, ומכיל כ-16,000 מקומות ישיבה. במקור נבנה האצטדיון גם לאירוח ענפי ספורט נוספים כמו הוקי-קרח, טניס ואתלטיקה. האצטדיון אירח מספר טורנירים בינלאומיים, בהם גם טורניר הגביע העולמי בכדורגל 1958, אליפות אירופה בכדורגל 1992 וכן מעל לכ-150 משחקים בינלאומיים (במסגרת קבוצת הכדורגל המקומית). בשנת 2009 האצטדיון שופץ.
שטחו הכללי של האצטדיון הוא כ-50,000 מטרים רבועים.
שם האצטדיון

בעת בניית האצטדיון ב-1903 ניתן לו השם "היכל הספורט של נורשפין" (או "מרכז האתלטיקה של נורשפין"; Norrköpings Idrottspark), אך בפי אוהדי המועדון המקומי, וציבור חובב הכדורגל בשוודיה בכלל, נודע המגרש בשם "הפארק" (Den Parken, או בפשטות Parken). לאחר שיפוץ נרחב שעבר האצטדיון במהלך 2008–2009 בעלות של כ-300 מיליון קרונור, שם האצטדיון שונה באופן רשמי ל"ניה פארקן", דהיינו "הפארק החדש", ובכך ניתנה חותמת רשמית לשמו המסורתי של האצטדיון, ואוהדי הכדורגל המשיכו לכנותו הן "הפארק" והן "הפארק החדש". במהלך העשור השני והשלישי של המאה ה-21 נרכשו זכויות שמו של האצטדיון על ידי חברות מסחריות שונות, וכך שונה שמו של האצטדיון מדי מספר שנים, כשפעם אחת נקרא "אסטרייטאפורטן" (Östgötaporten) בין השנים 2016–2020, ופעם אחרת "פלאטינום קארס ארנה" (PlatinumCars Arena) החל מ-2020.
הערות שוליים

1 2  מידע על האצטדיון, (בשוודית).
מרקו גרציני

| --- | --- |
אין תמונה חופשית
 לידה:  7 בספטמבר 1980 (בן 44) טורונטו, קנדה 
 מדינה:  קנדה 
 מקום לימודים:  אוניברסיטת טורונטו 
 פרופיל ב-IMDb
 
מרקו גרציני (באיטלקית: Marco Grazzini; נולד ב-7 בספטמבר 1980) הוא דוגמן ושחקן קולנוע וטלוויזיה קנדי.
ביוגרפיה

גרציני נולד וגדל בטורונטו, אונטריו, קנדה לאם פיליפינית ואב איטלקי.יש לו תואר ראשון מאוניברסיטת טורונטו באיטלקית וספרדית והתמחות משנית בסוציולוגיה.
פילמוגרפיה > סרט קולנוע

| שנה | כותרת | תפקיד | הערות |
| --- | --- | --- | --- |
| 2006 | Suicide | לוחם | סרט קצר |
| 2010 | ורונה | ספורטאי | סרט קצר |
| 2011 | Hi, Honey | מרקו | סרט קצר |
| 2012 | מרגריטה | קרלוס |  |
| 2017 | Separation | חובב מסיבות | סרט קצר |
| 2017 | Highly Functional | ויקטור |  |
| 2018 | אנון | השוטר אלווארז |  |
| 2019 | Good Sam | ג'ק הנסן |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2007, 2015 | תעופה בחקירה | טייס משנה | 2 פרקים |
| 2008 | Of Murder and Memory | ארנסטו נאוורו | סרט טלוויזיה |
| 2009 | להיות אריקה | ג'ף | פרק: "Til Death" |
| 2009 | Da Kink in My Hair | Mr. Cut N' Run | פרק: "Oil's Well That Ends Well" |
| 2010 | H.M.S.: White Coat | סטודנט בוגר אוניברסיטה | סרט טלוויזיה |
| 2010 | אי-שרדות אקשן | אלחנדרו | תפקיד קולי, פרק: "Celebrity Manhunt's Total Drama Action Reunion Special" |
| 2010 | אי-שרדות | אלחנדרו זינג-זינג | תפקיד קולי, 26 פרקים |
| 2010–2011 | Connor Undercover | השליח | 3 פרקים |
| 2010 | ניקיטה | אוליבר | פרק: "Phoenix" |
| 2011 | Deck the Halls | פרד טורס | סרט טלוויזיה |
| 2011 | פו |  | פרק אחד |
| 2011 | Awakening | זאכארי | פיילוט |
| 2011 | Wish List | ד"ר סוויט | סרט טלוויזיה |
| 2011 | XIII: The Series | אנג'ל | פרק: "Costa Verde" |
| 2012 | דגראסי - הדור הבא | מאמן כדורגל | פרק: "Can't Tell Me Nothing: Part 1" |
| 2012 | Offline | Paul Rogers | סרט טלוויזיה |
| 2014 | היפה והחיה | הבלש בילינגס | פרק: "Recipe for Disaster" |
| 2014 | המאזין | אנתוני דה סוזה | פרק: "The Lockup" |
| 2015 | Heroes Reborn | אוסקר גוטיירז/אל ונגאדו | 2 פרקים |
| 2015–2016 | The Art of More | גנוזאלו סילאס | 6 פרקים |
| 2015 | Warrior | קייד פורסטר | סרט טלוויזיה |
| 2016 | הפלאש | גו'אי מונטלונה/טאר פיט | פרק: "Fast Lane" |
| 2016 | הקוסמים | בן זוגה לשעבר של מרגו | פרק: "Homecoming" |
| 2016 | קילג'ויס | האנק | פרק: "Meet the Parents" |
| 2016–2020 | המכולת של קים | אלחנדרו | תפקיד חוזר, 6 פרקים |
| 2018 | סדרה של צרות | נהג בוס | 2 פרקים |
| 2018 | על טבעי | מפקד | פרק: "Bring 'em Back Alive" |
| 2019 | The Story of Us | ריק | סרט טלוויזיה |
| 2019 | The Murders | פט קאנינג | 4 פרקים |
| 2019 | The InBetween | גיו | פרק: "Let Me in Your Window" |
| 2019 | A Taste of Summer | דייוויד | סרט טלוויזיה |
| 2020 | A Valentine’s Match | ברוקס | סרט טלוויזיה |
| 2020 | Christmas Unwrapped | אריק גלאגר | סרט טלוויזיה |
| 2020–הווה | וירג'ין ריבר | מייק ולנזואלה | עונה 2- תפקיד חוזר עונה 3 - תפקיד ראשי |
| 2020 | Lonestar Christmas | מתאו | סרט טלוויזיה |
| 2020 | Close Up | מר. הלר | סרט טלוויזיה |
| 2021 | Right in Front of Me | Nick | סרט טלוויזיה |
| 2022 | Polly Pocket | מתאו (קול) | פרק: "Guactober Fest" |
| 2022 | Designing Christmas | פאבלו | סרט טלוויזיה |
| 2023 | Hearts in the Game | דייכו | סרט טלוויזיה |
| 2023 | Haunted Harmony Mysteries: Murder in G Major | גריף | סרט טלוויזיה |
הערות שוליים

↑  Yong Chavez, ABS-CBN News, Fil-Canadian Marco Grazzini brings romance, Pinoy food as newest Hallmark movie leading man, ‏16 באפריל 2021
↑  Who Is Marco Grazzini (AKA Mike on ‘Virgin River’)?, Yahoo Life, ‏2024-01-26 (באנגלית אמריקאית)
ניקולאי צ'רנישבסקי

| --- | --- |

 לידה:  12 ביולי 1828 (יוליאני) סראטוב, האימפריה הרוסית 
 פטירה:  17 באוקטובר 1889 (יוליאני) (בגיל 61) סראטוב, האימפריה הרוסית 
 מדינה:  האימפריה הרוסית 
 מקום קבורה:  Voskresenskoye cemetery of Saratov 
 מקום לימודים:  אוניברסיטת סנקט פטרבורג 
 שפות היצירה:  רוסית 
 יצירות בולטות:  What Is to Be Done? 
 חתימה:   
 
ניקולאי גברילוֹביץ' צֶ'רנישֶׁבסקי (בכתב רוסי: Николай Гаврилович Чернышевский;‏ 24 ביולי 1828 - 29 באוקטובר 1889) היה מבקר ספרות, פילוסוף, עורך ומהפכן רוסי במחצית השנייה של המאה ה-19.
חייו

צ'רנישבסקי נולד בסראטוב במשפחת כומר. תחילה קיבל השכלה ביתית, ובשנת 1842 החל ללמוד בבית הספר לכמרים. בשנת 1846 הוא עבר לאוניברסיטת סנקט פטרבורג להמשך לימודי פילולוגיה בפקולטה לפילוסופיה. במהלך הלימודים התגבשו את דעותיו לגבי עתידהּ של האימפריה הרוסית; הוא היה בדעה שיש לבצע שינויים מפליגים, הניתנים ליישום רק דרך מהפכה. במקביל ללימודים החל את פעילותו הספרותית. עם סיום לימודיו הוא חזר לסראטוב, ובשנת 1851 החל לעבוד כמוֹרה בבית הספר המקומי.
בשנת 1853 התחתן, ולאחר החתונה עבר הזוג הצעיר לסנקט פטרבורג. צ'רנישבסקי התחיל לעבוד בבית הספר לקצינים. על פי העדויות, הוא היה מורה מצוין, אך הוא לא הסתדר עם הנהלת בית הספר ועזב אותה. עם הקמת "סוברמניק" במתכונתו החדשה, נכנס צ'רנישבסקי למערכת העורכים של המגזין. דעותיו של צ'רנישבסקי, ביחד עם אלו של אלכסנדר הרצן, היוו את הבסיס הפילוסופיה של נרודניקים.
בשנת 1862 הוא נעצר והועבר למבצר פטרופבלובסקיה. הוא הואשם בכתיבה והפצה של מנשר מהפכני. במסמכי המשטרה הוא מכונה "אויב מס' 1 של השלטון". במהלך מעצרו, שנמשך 678 ימים, כתב רומן חדש: מה לעשות? (?Что делать), שהתפרסם בסוברמניק בשנת 1863.
בהתאם להחלטת בית המשפט, גזר דינו של צ'רנישבסקי היה הוצאה להורג מבוימת ציבורית, עבודות כפייה של 7 שנים והגליה לסיביר עד סוף ימיו. הוא סירב להעביר בקשת חנינה לשלטונות. בשנת 1883 הועבר לאסטרחן, ובשנת 1889 קיבל אישור לחזור לסראטוב. כבר בסתיו אותה שנה נפטר.
בתקופת ברית המועצות נחשב צ'רנישבסקי לדוגמה של מהפכן, בעיקר לאור ביקורתו החיובית של ולדימיר לנין על הרומן של צ'רנישבסקי. לנין הושפע מדעותיו של צ'רנישבסקי; בשנת 1901 הוא כתב מאמר בשם זהה לרומן ("מה לעשות?").
פילוסופיה

פרק זה לוקה בחסר. אנא תרמו לוויקיפדיה ו.
לדעת צ'רנישבסקי, קיים קשר ישיר בין השלטון, האושר הכלכלי והחינוך. לדעתו, בעלי אמצעים דלים לעולם לא יוכלו להגיע לחינוך טוב, ולכן לא יצליחו לשפר את מצבם. הוא היה בדעה שיש לתקן את החברה על ידי מהפכה.
האישיות הרצויה, לדעתו, היא אישיות מגוונת בחינוך במספר תחומים ובעלת יכולת הקְרבה למען הכלל.
הייתה לצ'רנישבסקי ביקורת קשה על מצב מערכת החינוך ברוסיה בימיו. זאת בעיקר עקב הרמה הנמוכה של המדע במדינה, לימוד ללא ערכים ואי-שוויון בחינוך בין גברים ולנשים.
הוא סבר כי שינויי השלטון בעקבות המהפכה יביאו לשינויים גדולים בחברה ובאנשים.
מערכי דיור בשיקום פסיכיאטרי

מערכי דיור בשיקום פסיכיאטרי היא שיטת שיקום שנועדה לאפשר למשתקמים עם לקות נפשית להתגורר בקהילה תוך קבלת מגוון שירותים בהתאם לצרכיהם. מסגרות אלו קמו כאלטרנטיבה לתנועה המוסדית שהייתה נהוגה בעבר בשירותי בריאות הנפש. המטרה המרכזית של מערכי הדיור היא לספק דיור יציב ועצמאי למשתקמים במסגרת קהילתית.
היסטוריה

עד שנות ה-60, מרבית האנשים שהשתחררו מאשפוז במסגרת פסיכיאטרית והיו בעלי יכולת תפקוד גבוהה, שבו לגור עם משפחותיהם. באמצע שנות השישים גם אנשים עם ליקויים תפקודיים משמעותיים ולאחר אשפוז ארוך הושבו לבתיהם, ללא התחשבות בצורכי הדיור שלהם. במקביל לכך, קמה תנועה שקראה למצוא אלטרנטיבות דיור אחרות מלבד אשפוז במוסדות פסיכיאטריים. משנות החמישים החלו בתי החולים הפסיכיאטריים לפתח מודלים של מסגרות דיור הכוללות חזרה הדרגתית לקהילה, ודגלו בשילוב הדרגתי ומפוקח עד לשילוב אופטימלי בקהילה. תחילה שוחררו המשתקמים ממסגרת האשפוז לבתים קבוצתיים מפוקחים (Supervised group homes), לאחר מכן שולבו במסגרות פחות מפוקחות ולבסוף בדיור עצמאי ללא פיקוח. במקביל לרמת הפיקוח במערך הדיור ניתנו שירותי תמיכה שונים כגון פיקוח תרופתי, טיפול פסיכולוגי, חינוך וייעוץ תעסוקתי.
עם השנים פותח מגוון רחב של מערכי דיור למשתקמים, אשר מדגישים באופן שונה את ערכי השיקום המנחים בעבודתם ומשתמשים ברמות פיקוח שונות.
סוגי דיור > גישת מערך הדיור

גישת מערך הדיור (Housing Array Model) מבוססת על ההנחה כי צורכיהם של משתקמים עם הפרעות נפשיות הם מגוונים, ולפיכך יש להתאים רמות שונות של סיוע ותמיכה לכל אחד. כל משתקם מקבל שירותים תמיכתיים בהתאם לצרכיו, יכולותיו והעדפותיו. המגורים במערך הדיור מתאימים למשתקמים החסרים במיומנויות בסיסיות של דיור עצמאי ומעניקים למשתקם קהילה מובנית וחיי חברה. בנוסף, המגורים המשותפים מונעים את הבידוד החברתי בשל מאפייני הפרעתם. קיימים אתגרים רבים בהקמת מערכי דיור מתאימים למשתקמים, כגון מציאת מיקום למערך ללא התנגדות הקהילה באותה שכונה, מציאת מקורות מימון והתמודדות עם ניגוד אינטרסים בין אילוצים כלכליים לצרכיו הקליניים של המשתקם.
שני חסרונות עיקריים במודל מערך הדיור:
משתקמים רבים מעדיפים שלא לחיות במוסדות כאלה.
קריטריוני הקבלה הקליניים למערך הדיור אינם מוכחים מחקרית.
סוגי דיור > דיור נתמך

במסגרת דיור נתמך (Supported Housing) מסייעים למשתקם למצוא דיור בקהילה תוך ליווי ותמיכה מצד מקור מקצועי. גישה זו התפתחה בשנות השמונים בעקבות מאבק עורכי דין שהתמחו בבריאות הנפש אחר מסגרות דיור למשתקמים בקהילה, וכאלטרנטיבה למסגרות הקליניות המצויות. בנוסף, הם התייחסו לתנועת הצרכנים אשר ציינו את הדה-הומניזציה והגישה הפטרנליסטית שהיו נפוצות בתוכניות המגורים הטיפוליות במסגרת מוסדית. עם השנים ועם העלייה החדה במספר מחוסרי הדיור הסובלים מלקות נפשית, פותחו תוכניות דיור נוספות על בסיס רעיון הדיור הנתמך בקהילה.
ישנם שני מרכיבים קריטיים של דיור נתמך: עזרה בדיור וניהול מקרה אינטנסיבי. לרוב, הדיור הנתמך מוצע במקביל לטיפול קהילתי אסרטיבי (ACT), כיוון שישנה התאמה בין הערכים המנחים של תוכניות אלו, כגון נורמליזציה, אינדבידואציה ותמיכה אינטנסיבית למשתקם. הבדל מרכזי בין תוכניות אלו הוא שדיור נתמך פונה לאוכלוסייה רחבה יותר של משתקמים עם לקות נפשית מאשר המודל הקהילתי אסרטיבי.
תוכנית מרכזית בדיור הנתמך היא 'הנתיב לדיור' (Pathways to housing) המיועדת לאוכלוסיית משתקמים המורכבת ברובה מאנשים המשתקמים מחוסר דיור, נכות נפשית חמורה והפרעות התמכרות לחומרים, אשר לרוב נכשלו בתוכניות שיקום אחרות (בית סוהר, בית חולים, בית חולים פסיכיאטרי ומקלטים). תוכנית זו מבוססת על אמונה כי דיור הוא זכות בסיסית לכל אדם, החלמה מנכות נפשית היא אפשרית וכי יש לכבד את בחירות האדם בתהליך השיקום המאפשרות לו להחזיר את השליטה בחייו. לכן, בשונה מתוכניות דיור נתמך אחרות, תוכנית זו מפרידה בין טיפול ודיור, ואינה דורשת השתתפות בטיפול או תנאים מקדימים אחרים על מנת לקבל זכאות לדיור. במסגרת זו מסייעים למשתקמים במציאת דיור מיידי, עצמאי וקבוע, בליווי בתהליכים בירוקרטיים ובסיפוק טיפולים תומכים ומתמשכים לפי בחירת המשתקם, הניתנים על ידי צוות רב מקצועי הכולל פסיכיאטר, אח, מומחה תעסוקה, עובד סוציאלי ועוד. כל זאת למען החלמת המשתקם והשתלבותו המחודשת בקהילה. תוכנית זו מובילה את המשתקמים לייצב את מחלתם, להסתגל למגורים ולבסס קשרים חברתיים וקהילתיים.
ביקורת על מודל הדיור הנתמך:
נטען כי התוכנית לא מתאימה לכלל אוכלוסיית המשתקמים וכי בשלבי השיקום הראשונים ישנה חשיבות לשיטות מובנות יותר.
המשתקמים חשים בידוד חברתי כתוצאה מהמגורים העצמאיים בסביבה הקהילתית. אף על פי שדיור נתמך מבוסס על עקרון השילוב בקהילה, השגת שילוב זה אינה פשוטה ומשתקמים רבים נותרים מבודדים בדירותיהם ללא יצירת קשרים עם הקהילה.
לעיתים מערך הדיור הנתמך אינו מתחשב באילוצים הכלכליים של הקהילה. דיור אטרקטיבי, בטוח ובעל מחיר סביר אינו פתוח לשוק הרחב.
סוגי דיור > דיור בעת משבר

דיור בעת משבר היא אלטרנטיבה מעשית לאשפוז פסיכיאטרי כאשר סיבת הפנייה לעזרה פסיכיאטרית היא אי יציבות הקשורה בדיור. במקרים רבים מוצאים עצמם אנשים עם לקות נפשית מגורשים ממקום מגוריהם, לא רק על רקע כלכלי אלא גם על רקע התנהגותי. על מנת לבצע סינון בין משתקמים הזקוקים לאשפוז ובין אלה הזקוקים לדיור בעת משבר, נבדקים מרכיבים כגון התנהגות אלימה של האדם, אובדנות ושימוש בסמים ואלכוהול.
קיימים שני סוגי דיור בעת משבר:
אינדיבידואלי – השמה של המשתקם בבתי אומנה או במסגרת קהילתית כגון אכסניה.
קבוצתי – מתקנים מורשים שמטרתם היא קליטת משתקמים בעת משבר פסיכיאטרי שאינו מחייב אשפוז.
מחקרים מראים כי מבחינה כלכלית, דיור בעת משבר פחות יקר מאשפוז פסיכיאטרי.
מערכי דיור בשיקום פסיכיאטרי בישראל

כחלק מחוק שיקום נכי נפש בקהילה תש"ס (2000), אנשים עם לקות נפשית בשיעור של 40% לפחות זכאים לקבל סל שיקום לשיפור מצבם ולשילובם האופטימלי בקהילה. חלק משירותי השיקום המוצעים למשתקמים במסגרת הקהילה הוא דיור.
בישראל קיימים שני סוגי דיור נתמך:
הוסטל – מסגרת דיור בקהילה למשתקמים הזקוקים לתמיכה ולליווי אינטנסיביים בכל שעות היממה. לכל דייר בהוסטל מותאמת תוכנית אישית אשר מטרתה לקדם חיים עצמאיים של המשתקם בקהילתו. החלוקה לסוגי ההוסטלים היא על בסיס רמת תפקודו של המשתקם; בהוסטל מסוג רגיל או מתוגבר מתגוררים משתקמים ברמת תפקוד גבוהה, ובהוסטל הכוללני מתגוררים משתקמים ברמת תפקוד בינונית.
קהילה תומכת – קהילה תומכת הוא שירות חדש אשר התפתח משירותי ההוסטל הקיימים. בקהילה תומכת מאפשרים מגורים בקהילה תוך מתן תמיכה מקסימלית לדיירים כפי שניתנת בכל הוסטל אחר. החיים מתקיימים בדירות בקהילה ולא בבית אחד גדול כפי שבדרך כלל השירות ניתן בהוסטל. דיור מוגן – המשתקמים מתגוררים בדירות בקהילה, ושירותי הדיור המסופקים הם השגחה וליווי של אם או אב בית ושל איש מקצוע בריאות הנפש. במסגרת זו מנחים ומלווים את הדיירים במילוי מטלות כגון ניהול משק בית, שימוש בכסף, יחסי שכנות ועוד. סוגי הדיור המוגן מסווגים על פי מספר ביקורי אנשי הצוות בדירת המשתקמים; בדיור מוגן מסוג לוויין מתקיימים עד שני ביקורים בשבוע, בסוג נוסף מתקיימים בין שלושה לחמישה ביקורים בשבוע, ובדיור מוגן מתוגבר מתקיימים עד שישה או שבעה ביקורים שבועיים.
נכון לשנת 2007 השתמשו 7,284 משתקמים במערכי הדיור במדינת ישראל.
מחקר

כיום ישנה הסכמה בקרב חוקרים כי המחקר על מערכי הדיור עדיין לוקה בחסר. מצב זה נוצר בשל מספר סיבות:
רוב המחקרים בתחום אינם מתבצעים על בסיס תאוריה כלשהי.
רוב המחקרים אינם משתמשים בהגדרות ברורות לשם קביעת תנאי המחקר ואף חסרים כלי מדידה אמינים.
קיימת חוסר הסכמה בקרב חוקרים בתחום לגבי תוצאות הדיור.
המשגות שונות של דיור היוצרות בלבול בספרות המחקרית.
רוב המחקרים על דיור אינם ניסויים, ולכן מסקנותיהם אינן חזקות.
ראו גם

פסיכולוגיה שיקומית
הערות שוליים

↑  Wright, P.N., & Kloos, B. (2007). Housing environment and mental health outcomes: A levels of analysis perspective. Journal of Environ Psycho. 27(1), 79–89.
↑  Padgett, D.K., Gulcur, L. & Tsemberis, S. (2006). Housing First Services for People Who Are Homeless With Co-Occurring Serious Mental Illness and Substance Abuse. Research on Social Work Practice, 16(1), 74-83.
↑  orrigan, K. T.Mueser, G. R. Bond, R. E. Drake, & P. Solomon (Eds.) .(2008). Principles and Practice of Psychiatric Rehabilitation. New York,NY: GuilfordPress.
↑  אלן מילשטיין, דורי ריבקין, פיתוח מודל אפקטיבי של דיור נתמך בקהילה לאנשים עם מוגבלויות: מחקר הערכה, מכון מאיירס-ג'וינט-ברוקדייל
↑  Pathways to Housing Inc New York. (2005), "2005 APA Gold Award: Providing housing first and recovery services for homeless adults with severe mental illness", Psychiatric Services 56: 1303-5
↑  Rog, D. J. (2004). The evidence on supported housing. Psychiatric Rehabilitation Journal, 27(4), 234-244.
↑  שיקום פסיכיאטרי בקהילה, באתר משרד הבריאות
נמייה עבת-זנב (סוג)

| נמייה עבת-זנב |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה עבת-זנב
מינים
 Bdeogale crassicauda  Bdeogale jacksoni  Bdeogale nigripes
שם מדעי
 Bdeogale ‏פטרס, 1850
תחום תפוצה


נמייה עבת-זנב (שם מדעי: Bdeogale) הוא סוג של טורפים ממשפחת הנמייתיים בו 3 מינים החיים בערבות עשב וביערות גשם במערבה של אפריקה.
אלו נמיות גדולות שמסתתרות במשך היום ובלילה יוצאים לצוד יצורים קטנים כמו חרקים, זוחלים ועכברים.
מינים

נמייה שחורת-כפות (Bdeogale nigripes) - נפוצה בעיקר בקניה וטנזניה
נמיית ג'קסון (Bdeogale jacksoni) - נפוצה בעיקר בקניה, טנזניה ואוגנדה. קרובה לסכנה בטבע
נמייה עבת-זנב (Bdeogale crassicauda) - נפוצה מניגריה עד לרפובליקה הדמוקרטית של קונגו
בכמה מיונים משייכים את תת-המין של הנמייה עבת-הזנב Bdeogale crassicauda omnivora למין עצמאי (Bdeogale omnivora).
נמייה מפוספסת מצויה

| נמייה מפוספסת מצויה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה מפוספסת
מין:: נמייה מפוספסת מצויה
שם מדעי
 Mungos mungo ‏גמלין, 1788
תחום תפוצה


נְמִיָּה מְפֻסְפֶּסֶת מצויה או מונגוס מפוספס (שם מדעי: Mungos mungo) הוא מין בינוני ממשפחת הנמייתיים החי ברחבי אפריקה שמדרום לסהרה והוא חי בערבות עשב וסוואנות טרופיות ולפעמים גם ביערות, אך לא במדבריות.
המונגוס הוא נמייה בינונית בעלת פרווה חומה-אפורה עד חומה כהה ועל הגב פסים שחורים (ומכאן שמו) והפרטים החיים באזורים לחים ורטובים יותר הם גדולים וכהים יותר מאלה החיים באזורים יבשים. אורכם הממוצע 30-45 ס"מ ומשקלם 1.5-2.25 ק"ג. הזנב מגיע עד לאורך 30 ס"מ. יש למונגוס ראש גדול, אף ואוזניים ורודים, זנב ארוך ורגליים קצרות ובעלות טפרים חדים. הם בעלי גפיים חזקות וחזה גבוה וצר יחסית.
המונגוס, לעומת מיני נמיות אחרות חיים בחבורות גדולות שנמצאים במאורות שונות וגם בקני טרמיטים גדולים והם מתחבאים גם בשיחים וסבכים שונים. לעיתים הם גם נפוצים על קרקעות חקלאיות מחפשים שם מזון.
הם אוכלי בשר הניזונים מיצורים קטנים כמו חרקים כמו חיפושיות, יונקים קטנים, זוחלים כמו לטאות ונחשים וגם מרבי רגליים. הם ניזונים גם מביצים שונות ונעזרים גם באבנים כדי לשבור את הביצים.
הם עצמם עלולים להיתקף על ידי עופות דורסים, אריות, צבועים וזוחלים גדולים כמו נחש הפיתון. השומרים של הלהקה מתריעים מראש מהסכנה ושאר החבורה בורחת לעבר המאורה או אזור המקלט הקרוב.
הערות שוליים

↑  נמייה מפוספסת מצויה באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
| --- | --- |
בקרת זהויות :  NLI: 987007282301305171
נורד 2501 נוראטלס

נורד 2501 נוראטלס (בצרפתית: Nord 2501 Noratlas), הידוע בישראל בכינויו נורד, הוא מטוס תובלה דו-מנועי מתוצרת חברת נורד אוויאסיון הצרפתית.
מטוס הנורד פותח בצרפת בסוף שנות הארבעים כמטוס תובלה בינוני שיתאים גם להצנחת חיילים.
צנחנים קופצים ממטוס נורד 065, 4X-FAT במסגרת אימון, אוגוסט 1967.
הנורד בחיל האוויר הישראלי

לאחר מלחמת העצמאות חיפשה ישראל מקורות לרכישת מטוסים שיחליפו את המטוסים המיושנים שנרכשו ערב המלחמה ובמהלכה, כחלק מבניית חיל אוויר מודרני. בספטמבר 1955, במהלך משא ומתן לרכישת מטוסי אוראגן, התנו הצרפתים את העסקה בכך שישראל תרכוש גם שלושה מטוסי נורד. בסוף אותו החודש נחתם הסכם הרכישה וב-1 בנובמבר הגיע מטוס ה"נורד" הראשון, כשהזוג הנוסף הצטרף אליו בינואר 1956. במהלך מלחמת סיני נחתו בישראל 26 מטוסי נורד שהביאו איתם חיל משלוח צרפתי. במהלך המלחמה הופעלו הנורדים למטרות אספקה לכוחות בסיני והצנחה של לוחמים במיתלה ובא-טור (הצניחות המבצעיות היחידות של צה"ל עד היום). אף על פי שנקלט בחיל האוויר בחוסר רצון, התברר שמטוסי הנורד שיפרו את היכולות הישראליות בתחום הובלת המטען האווירית, שנסמכה עד אז בעיקר על מטוס הדקוטה, ולפיכך הוחלט בשנת 1959 לרכוש שלושה מטוסי נורד נוספים.
ב-29 באפריל 1964 התרסק מטוס נורד במכתש הגדול במהלך אימון ניווט ותשעת יושביו נספו.
במלחמת ששת הימים היו ברשות חיל האוויר 23 מטוסי נורד והם שימשו לביצוע טיסות סיור, אספקה לכוחות הלוחמים ופינוי נפגעים.
במלחמת ההתשה, מלבד משימות של אספקה ופינוי, נעשה שימוש מיוחד במטוס והוא נשלח למבצע הפצצה לילי בעומק מצרים, לשם הטלת פצצות מיוחדות שתוכננו להתפוצצות תחת גשרים (במסגרת מבצע בצורת). חלק מהגיחות היו מוצלחות אך באחת מהן נפגע אחד המטוסים באש נ"מ וחזר לישראל מבלי להטיל את הפצצה.
במלחמת יום הכיפורים ביצעו הנורדים משימות רבות של הובלת כוחות לוחמים, אספקה ופינוי פצועים. בשנת 1978 יצא הנורד משירות חיל האוויר.
מטוסים ששרדו בישראל

כל המטוסים שלהלן, אינם במצב כשירות לטיסה.
נורד מס' 043 – 4X-FAC, יוצר בגרמניה המערבית על ידי "המבורגר פלוגזוגבאו" (אנ'), נמצא באחסנה במוזיאון חיל האוויר. נכון לסוף שנת 2019, מצבו גרוע מאוד ואינו ראוי לתצוגה.
נורד מס' 045 – 4X-FAE, יוצר בגרמניה המערבית על ידי "המבורגר פלוגזוגבאו", נמצא בתצוגה במוזיאון חיל האוויר. נכון לסוף שנת 2019, מצבו ירוד.
נורד מס' 046 – 4X-FAF, יוצר בגרמניה המערבית על ידי "המבורגר פלוגזוגבאו", נמצא בתצוגת פארק המטוסים בבסיס חיל האוויר נבטים. נכון לשנת 2019, מצבו טוב.
נורד מס' 055 – 4X-FAG, יוצר בגרמניה המערבית על ידי "המבורגר פלוגזוגבאו", נמצא באחסנה במוזיאון חיל האוויר. נכון לסוף שנת 2019, מצבו גרוע מאוד ואינו ראוי לתצוגה.
נורד מס' 056 – 4X-FAH, יוצר בגרמניה המערבית על ידי "המבורגר פלוגזוגבאו", נמצא בתצוגה במוזיאון בית הספר הטכני של ח"א בחיפה. נכון לשנת 2019, מצבו טוב.
נורד מס' 4X-FAW – 072, יוצר בגרמניה המערבית על ידי "המבורגר פלוגזוגבאו". הוצב ביער המגינים ושימש כאנדרטה לחללי חטיבת הצנחנים 317. במשך השנים מאז הוצב, הופשטו ונגנבו ממנו חלקי אלקטרוניקה ומכניקה ואף משטחי חיפוי גוף. נכון לשנת 2019, מצבו היה גרוע מאוד ומסוכן לציבור. ב-23 בספטמבר 2020 המטוס פורק ונלקח מהאתר ולא ידוע מה עלה בגורלו.
הערות שוליים

↑  1978 (בחיל האוויר הישראלי)
↑  אבינעם מיסניקוב, ‏היכן הם היום- מטוסי חיל האויר שיצאו משירות, באתר "מרקיע שחקים", 15 באפריל 2023
↑  Nord N.2501D Noratlas, באתר מרחב אווירי.
מרקו דל וקיו

מרקו דל וקיו  (באיטלקית: Marco Delvecchio; נולד ב-7 באפריל 1973 במילאנו) הוא כדורגלן עבר איטלקי. שיחק לרוב בעמדת החלוץ, אך ניחן ביכולות משחק רב-גוניות שאפשרו לו לשחק גם בקישור.